**RAPORT DE SPECIALITATE**

**al Direcției Impozite și Taxe Locale**

În conformitate cu prevederile:

- Legii nr. 227/2015 privind Codul fiscal, cu modificările şi completările ulterioare;

- Hotărârii Guvernului nr. 1/2016 pentru aprobarea Normelor Metodologice de aplicare a Legii nr. 227/2015 privind Codul fiscal, cu modificările şi completările ulterioare;

- Legii nr. 207/2015 privind Codul de procedură fiscală, cu modificările şi completările ulterioare;

- Legii nr. 273/2006 privind finanţele publice locale, cu modificările şi completările ulterioare;

- Legii nr. 24/2000 privind normele de tehnică legislativă pentru elaborarea actelor normative republicată, cu modificările și completările ulterioare

- Legii nr. 52/2003 privind transparenţa decizională în administraţia publică locală republicată;

- Hotărârilor Consiliului Local Satu Mare cu relevanţă în stabilirea şi completarea impozitelor şi taxelor locale,

Luând în considerare:

- adresa Institutului Național de Statistică înregistrată cu nr. 1319/21.01.2020 Publicată pe site-ul Ministerul Dezvoltării Regionale și Administației Publice (fost Ministerul Dezvoltării Regionale, Administației Publice și Fondurilor Europene) conform căreia rata inflației pentru anul 2019 este de 3,8%,

- impozitele și taxele locale aplicabile la nivelul municipiului Satu Mare aprobate prin Hotărârea Consiliului local Satu Mare nr. 80/25.04.2019 privind valorile impozabile, impozitele și taxele locale și alte taxe asimilate acestora precum și amenzile aplicabile în municipiul Satu Mare, în anul 2020,

- propunerile formulate de către serviciile din cadrul Primăriei municipiului Satu Mare,

pentru crearea unei politici fiscale predictibile în vederea creșterii încrederii cetățenilor și mediului de afaceri, aspect ce impune autorităților deliberative locale adoptarea în cursul anului curent, cu aplicabilitate în anul fiscal următor, a impozitelor și taxelor locale,

în vederea respectării prevederilor art.491 din Codul Fiscal privind obligativitatea indexării impozitelor și taxelor Locale cu rata inflației înregistrată în anul 2019, comunicată de Institutul Național de Statistică, propunem ca, începând cu anul 2021 nivelul impozitelor și taxelor locale cât și limitele amenzilor contravenționale să fie indexate cu rata inflației de 3.8% față de nivelul aprobat prin Hotărârea Consiliului Local nr. 80/25.04.2020, pentru următoarele considerente:

- articolul 491 din Legea nr. 227/2015 instituie o obligație în sarcina autorității publice locale de a adopta până la data de 30 aprilie o hotărâre în vederea indexării sumelor reprezentând impozit sau taxă locală :

*„(1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice.*

*(2) Sumele indexate conform alin. (1) se aprobă prin hotărâre a consiliului local şi se aplică în anul fiscal următor. La nivelul municipiului Bucureşti, această atribuţie revine Consiliului General al Municipiului Bucureşti.”)*

De asemenea, sunt supuse indexării și sumele reprezentând limitele amenzilor contravenționale prevăzute de Legea nr. 227/2015 sau instituite de autoritatea publică locală astfel cum este prevăzut de art. 493 alin. (7) din Codul fiscal („(7) *Limitele amenzilor prevăzute la alin. (3) şi (4) se actualizează prin hotărâre a consiliilor locale conform procedurii stabilite la art. 491*.”).

**În Anexa nr. 2 la Hotărâre , au fost adăugate două taxe speciale așa cum**

**IMPOZITUL PE CLĂDIRI**

* **În cazul contribuabililor persoane fizice se va înregistra o creștere a debitelor cu suma de 537.434 lei (conform simulării efectuate pe baza de date la 17.03.2020) , până la nivelul de 15.350.864,73 lei**

Exemplul pentru o clădire rezidențială , deținută de o persoană fizică, în zona de impozitare B și având o suprafață construit desfășurată de 80 m.p. și pentru un garaj de 20 m.p. este redat mai jos :

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| SIMULARE CLADIRE SUPRAFATA C.D. 80 MP |  |  |  |  |  |  |  |  | |  |
| CLADIRE IN ZONA B | 2,2 | COEF ZONA |  |  |  |  |  |  | |  |
| IPC 2018 | 4,60% | 104,60% |  |  |  |  |  |  | |  |
|  |  |  |  |  |  |  |  |  | |  |
|  | VALORILE STABILITE | | VALORILE STABILITE DE CONSILIUL LOCAL | |  |  |  |  | |  |
|  | PENTRU ANUL 2019 | | PENTRU ANUL 2020 | |  |  |  |  | |  |
|  | COTA REZ : | 0,1184% | COTA REZ : | **0,1184%** | (FORMULA CALCUL COTA FARA DIF IMP **B12/(D11\*D10\*B2)**) | | | | | |
| Tipul clădirii | Valoarea impozabilă | | Valoarea impozabilă | |  |  |  |  | |  |
|  | **Cu instalații de apă, canalizare, electrice și încălzire (condiții cumulative)** | Fără instalații de apă, canalizare, electricitate sau încălzire | **Cu instalații de apă, canalizare, electrice și încălzire (condiții cumulative)** | Fără instalații de apă, canalizare, electricitate sau încălzire |  | | | | DIFERENȚĂ PENTRU ANUL 2021 | DIFERENȚĂ PENTRU ANUL 2021 |
| A. Clădiri cu cadre din beton armat sau cu pereți exteriori din cărămidă arsă sau din orice alte materiale rezultate în urma unui tratament termic și/sau chimic | **1059,6** | 635,97 | **1100,18** | 660,33 | VALOARE IMPOZABILA / M.P. | | | |  |  |
| **80** | 80 | **80** | 80 | SUPRAFATA CLADIRII | | | |  |  |
| **221** | 133 | **229** | 138 | IMPOZIT ANUAL | | | | **8** | 5 |
| B. Clădiri cu pereți exteriori din lemn, din piatră naturală, din cărămidă nearsă, din vălătuci, sau din orice alte materiale nesupuse unui tratament termic și/sau chimic | **317,99** | 212,34 | **330,17** | 220,47 | VALOARE IMPOZABILA / M.P. | | | |  |  |
| **80** | 80 | **80** | 80 | SUPRAFATA CLADIRII | | | |  |  |
| **66** | 44 | **69** | 46 | IMPOZIT ANUAL | | | | **3** | 2 |
| C. Clădire-anexă cu cadre din beton armat sau cu pereți exteriori din cărămidă arsă sau din orice alte materiale rezultate în urma unui tratament termic și/sau chimic | **212,34** | 186,19 | **220,47** | 193,32 | VALOARE IMPOZABILA / M.P. | | | |  |  |
| **20** | 20 | **20** | 20 | SUPRAFATA CLADIRII | | | |  |  |
| **11** | 10 | **11** | 10 | IMPOZIT ANUAL | | | | **0** | 0 |
| D. Clădire-anexă cu pereți exteriori din lemn, din piatră naturală, din cărămidă nearsă, din vălătuci, sau din orice alte materiale nesupuse unui tratament termic și/sau chimic | **132,84** | 79,5 | **137,93** | 82,54 | VALOARE IMPOZABILA / M.P. | | | |  |  |
| **20** | 20 | **20** | 20 | SUPRAFATA CLADIRII | | | |  |  |
| **7** | 4 | **7** | 4 | IMPOZIT ANUAL | | | | **0** | 0 |

* **în cazul contribuabililor persoane juridice, nivelul debitelor nu este influențat, deoarece modul de stabilire al impozitului pe clădiri în acest caz este prin aplicarea unei cote de impozitare asupra valorii evaluate, din evidența organului fiscal sau a valorii din procesul-verbal de recepție la terminarea lucrărilor , în cazul celor nou construite.**

**IMPOZITUL PE TEREN**

**Total creștere de debit la impozitul pe teren , estimată pentru anul 2020 prin aplicarea indexării este de 386.398 lei , creștere compusă după cum urmează:**

**Categoria teren intravilan tip : curți construcții**

* În cazul persoanelor fizice se va înregistra o creștere a debitelor cu suma de **127.084 lei** (conform simulării efectuate pe baza de date la 17.03.2020) in cazul terenului situat în intravilan , având categoria teren cu construcții.
* În cazul persoanelor juridice se va înregistra o creștere a debitelor cu suma de **119.400,63 lei** (conform simulării efectuate pe baza de date la 17.03.2020) în cazul terenului situat în intravilan , având categoria teren cu construcții.

**Categoria intravilan tip altul decât curți constructii**

* În cazul persoanelor fizice se va înregistra o creștere a debitelor cu suma de **6.650lei** (conform simulării efectuate pe baza de date la 17.03.2020) în cazul terenului situat în intravilan , având categoria alta decât curți construcții.
* În cazul persoanelor juridice se va înregistra o creștere a debitelor cu suma de **96,314 lei** (conform simulării efectuate pe baza de date la 17.03.2020) în cazul terenului situat în intravilan , având categoria alta decât curți construcții.

**Categoria extravilan**

* În cazul persoanelor fizice se va înregistra o creștere a debitelor cu suma de **31.798 lei** (conform simulării efectuate pe baza de date la 17.03.2020) în cazul terenului situat în extravilan.
* În cazul persoanelor juridice se va înregistra o creștere a debitelor cu suma de **5.152 lei** (conform simulării efectuate pe baza de date la 17.03.2020) în cazul terenului situat în extravilan.

**IMPOZITUL ASUPRA MIJLOACELOR DE TRANSPORT**

**În cazul impozitului asupra mijloacelor de transport, ca urmare a efectului aplicării indexării cu indicele de inflație de 3,8% , se estimează o creștere a debitelor cu suma de 431.612 lei (conform simulării efectuate pe baza de date la 17.03.2020), suma alcătuită astfel :**

* În cazul persoanelor fizice , debitul total va crește cu suma de 260.530 lei.
* În cazul persoanelor juridice , debitul total va crește cu suma de 181.082 lei.

Tinând cont de prevederile art.491 din Legea nr.227/2015 privind Codul fiscal, cu modificările și completările ulterioare și ținînd cont de cele prezentate mai sus, vă propun să analizați și să dispuneți spre aprobare proiectul de hotărâre privind valorile impozabile, impozitele și taxele locale și alte taxe asimilate acestora precum și amenzile aplicabile în municipiul Satu Mare în anul 2020.

**Șef Serviciu Șef Serviciu**

**Impunere, Constatare, Control Evidența Veniturilor , Urmărire și Executare Silită**

ec. Sorin CRIȘAN jr. Mirel-Cristian DAN

**Director**

ec. Vasile-Claudiu TINCU